paragraph_text: Hrvatska stranka je naziv za desno orijentiranu hrvatsku nacionalnu političku stranku koja je početkom 1990-ih djelovala u Hrvatskoj. Osnovana je 1990. godine i na prvim višestranačkim parlamentarnim izborima sudjelovala je u tzv. Hrvatskom demokratskom bloku, okupljenu oko Tuđmanova HDZ-a. Stranci je najveći pečat dao njezin živopisni vođa Hrvoje Šošić, kojega je Tuđman 1993. godine imenovao zastupnikom Županijskog doma Sabora RH.